เอกสารแนบ 5

รายงานการดำเนินงานของคณะกรรมการตรวจสอบ ประจำปี 2557

เรียน ท่านผู้ถือหุ้น บริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)

คณะกรรมการตรวจสอบของบริษัท บริหารและพัฒนาเพื่อการอนุรักษ์สิ่งแวดล้อม จำกัด (มหาชน)
ประกอบ

ด้วยกรรมการบริษัทฯ ซึ่งเป็นกรรมการอิสระจำนวน 3 ท่าน อันประกอบด้วย นายอังคณี วรทรัพย์
เป็นประธานกรรมการตรวจสอบ พลเอก ไตรรัตน์ รังคะรัตน และพลอากาศตรี โฆษก
ประคองทรัพย์ เป็นกรรมการตรวจสอบ

ในระหว่างปี 2557 มีการเปลี่ยนแปลงกรรมการตรวจสอบ ตามมติคณะกรรมการบริษัทฯ ครั้งที่
1/2557 เมื่อวันที่ 28 กุมภาพันธ์ 2557 โดยแต่งตั้งนางสาวนวรัตน์ อโนมะศิริ
เข้าเป็นกรรมการตรวจสอบแทนพลเอก ไตรรัตน์ รังคะรัตน

มีผลตั้งแต่วันที่ 14 มีนาคม 2557

โดยกรรมการตรวจสอบทุกท่านเป็นผู้ทรงคุณวุฒิมีความรู้ ประสบการณ์ด้านการเงินการบัญชี
และการบริหารองค์กร มีอำนาจหน้าที่ในการดำเนินงานเกี่ยวกับการสอบทานให้บริษัทฯ
มีรายงานทางการเงินอย่างถูกต้องเพียงพอ

สอบทานให้บริษัทฯ มีระบบการควบคุมภายใน (Internal control) และการตรวจสอบภายใน
(Internal audit) ที่เหมาะสมและมีประสิทธิผล สอบทานให้บริษัทฯ
ปฏิบัติตามกฎหมายว่าด้วยหลักทรัพย์และตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ
พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ
พิจารณาการเปิดเผยข้อมูลของบริษัทฯ
ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์
ให้มีความถูกต้องและครบถ้วน รวมทั้งปฏิบัติการอื่นใดตามที่คณะกรรมการของบริษัทฯ มอบหมาย

โดยในปี 2557 คณะกรรมการตรวจสอบได้จัดให้มีการประชุมเพื่อพิจารณาสอบทานเรื่องต่างๆ
เพื่อให้บริษัทฯ

มีระบบการกำกับดูแลที่ดี จำนวน 5 ครั้ง ได้แก่ ครั้งที่ 1/2557 เมื่อวันที่ 28 กุมภาพันธ์ 2557
ครั้งที่ 2/2557 เมื่อวันที่ 25 มีนาคม 2557 ครั้งที่ 3/2557 เมื่อวันที่ 14 พฤษภาคม 2557 ครั้งที่
4/2557 เมื่อวันที่ 14 สิงหาคม 2557 และครั้งที่ 5/2557 เมื่อวันที่ 14 พฤศจิกายน 2557

การประชุมคณะกรรมการตรวจสอบได้พิจารณาสอบทานเรื่องสำคัญๆ ดังสรุปได้ดังนี้

1. สอบทานและให้ความเห็นชอบงบการเงินรายไตรมาสและงบการเงินประจำปี ของบริษัทฯ
เพื่อให้มีการปฎิบัติตามหลักการบัญชีที่รับรองทั่วไป ก่อนนำเสนอคณะกรรมการบริษัทฯ
เพื่อพิจารณาอนุมัติ

2. พิจารณาคัดเลือกและเสนอแต่งตั้งผู้ตรวจสอบบัญชีของบริษัทฯ โดยในปี 2557
ได้คัดเลือกให้นายนริศ เสาวลักษณ์สกุล แห่งบริษัท บีพีอาร์ ออดิท แอนด์ แอดไวเซอรี่ จำกัด
และ/หรือนางสาวมะลิวรรณ พาหุวัฒนกร แห่งบริษัท เอ็นพีเอส สยาม สอบบัญชี จำกัด
เป็นผู้สอบบัญชีของบริษัทฯ รวมถึงได้พิจารณาค่าตอบแทนของผู้สอบบัญชีดังกล่าว
เพื่อนำเสนอต่อคณะกรรมการบริษัทฯ ให้ขออนุมัติจากที่ประชุมสามัญผู้ถือหุ้น

3.
พิจารณาให้ความเห็นชอบต่อรายงานที่ปรึกษาทางการเงินเกี่ยวกับการทำรายการที่เกี่ยวโยงกันในการจัดซื้อที่ดิน
ในประเด็นของความสมเหตุสมผลของรายการ ความเหมาะสมของเงื่อนไขในการทำรายการ
และประโยชน์ต่อบริษัทฯ ในอนาคต เพื่อนำเสนอต่อคณะกรรมการบริษัทฯ
ให้ขออนุมัติจากที่ประชุมสามัญผู้ถือหุ้น

4. สอบทานการปฎิบัติตามกฎหมายและกฎเกณฑ์ภาครัฐ บริษัทฯ มีการปฎิบัติตามกฎหมายว่าด้วย

หลักทรัพย์และตลาดหลักทรัพย์ และข้อกำหนดของตลาดหลักทรัพย์แห่งประเทศไทย
และกฎหมายที่เกี่ยวข้องกับธุรกิจ

รวมถึงส่งเสริมให้ความสำคัญในการบริหารงานตามหลักการของการกำกับดูแลกิจการที่ดีเพื่อสร้างความเชื่อมั่นแก่ผู้ถือหุ้น
ผู้ลงทุน และผู้เกี่ยวข้องทุกฝ่าย

5. สอบทานให้บริษัทฯ มีระบบการควบคุมภายในและการตรวจสอบภายในที่มีความเหมาะสม
มิให้เกิด

ความขัดแย้งหรือละเมิดต่อระเบียบกฎหมายและข้อกำหนดต่างๆ ของทางราชการ

โดยได้มอบหมายให้คณะทำงานตรวจสอบภายในของบริษัทฯ ได้ติดตามตรวจสอบว่า
แต่ละหน่วยงานได้ดำเนินการปรับปรุง แก้ไข
ตามข้อเสนอแนะที่ได้จากการตรวจสอบเมื่อปีก่อนหรือไม่
พร้อมกับให้ข้อคิดเห็นต่อฝ่ายบริหารเพื่อการปรับปรุงการปฏิบัติงานให้มีความรัดกุมรอบคอบยิ่งขึ้นกว่าที่ปฏิบัติในปีที่ผ่านมา

6. พิจารณารายงานต่างๆ ที่ต้องเปิดเผยในรายงานประจำปี และแบบแสดงรายการข้อมูลประจำปี

(แบบ 56-1) ในส่วนที่เกี่ยวเนื่องกับหน้าที่และความรับผิดชอบของคณะกรรมการตรวจสอบ ซึ่งได้แก่
การเปิดเผยข้อมูลรายการระหว่างกัน รายงานความเห็นต่อระบบการควบคุมภายใน
และรายงานความรับผิดชอบของคณะกรรมการบริษัทฯ ต่อรายงานทางการเงิน
และรายงานคณะกรรมการตรวจสอบสำหรับรอบปี 2557 เสนอต่อที่ประชุมผู้ถือหุ้น

จากการปฎิบัติหน้าที่ตามที่ได้รับมอบหมายจากคณะกรรมการบริษัทฯ
คณะกรรมการตรวจสอบมีความเห็นต่อรายงานทางการเงินของบริษัทฯ
สอดคล้องกับความเห็นของผู้สอบบัญชี บริษัท บีพีอาร์ ออดิท แอนด์ แอดไวเซอรี่ จำกัด
ว่ารายงานทางการเงินได้จัดทำขึ้นอย่างถูกต้องตามมาตรฐานการสอบบัญชีที่รับรองทั่วไป ครบถ้วน
และเชื่อถือได้ บริษัทฯ มีการเข้าทำรายการที่เกี่ยวโยงกันในการจัดซื้อที่ดิน
อย่างมีความสมเหตุสมผลของรายการ มีความเหมาะสมของเงื่อนไขในการทำรายการ บริษัทฯ
มีระบบการควบคุมภายในที่เหมาะสมเพียงพอ และการปฎิบัติตามกฎหมายและกฎเกณฑ์ภาครัฐ
ไม่พบประเด็นที่เป็นสาระสำคัญในเรื่องการไม่ปฎิบัติตามข้อกำหนดกฏเกณฑ์
หรือกฎหมายที่เกี่ยวข้องกับธุรกิจของ GENCO มีการเปิดเผยรายงานต่างๆ
ที่ต้องเปิดเผยในรายงานประจำปี และแบบแสดงรายการข้อมูลประจำปี (แบบ 56-1)
อย่างโปร่งใสสอดคล้องกับหลักการกำกับดูแลกิจการที่ดี

ในนามคณะกรรมการตรวจสอบ

(นายอังคณี วรทรัพย์)

ประธานกรรมการตรวจสอบ